hotchpotch/miracl-hf-unified huggingface dataset:
दीपेंद्र सिंह हुड्डा
दीपेंद्र सिंह हुड्डा (जन्म:4 जनवरी 1978) का भारतीय राष्ट्रीय कांग्रेस से सम्बद्धता रखने वाले एक भारतीय राजनीतिज्ञ हैं। आम चुनावों में वह तीन बार हरियाणा के रोहतक लोकसभा निर्वाचन क्षेत्र से सांसद चुने जा चुके हैं। वह अपने परिवार की तीसरी पीढ़ी के राजनेता एवं सांसद हैं: भूपिंदर सिंह हुड्डा (हरियाणा के मुख्यमंत्री) उनके पिता हैं, उनके दादा, रणबीर सिंह हुड्डा, एक स्वतंत्रता सेनानी और संविधान सभा के सदस्य एवं पंजाब में मंत्री थे।
सॉन्ग जॅ - की
सॉन्ग जॅ-की(Sung Jae-gi, कोरियाई भाषा:성재기, 成在基, ११ सितम्बर १९६७ – २६ जुलाई २०१३) दक्षिण कोरियाई मानव अधिकार कार्यकर्ता, नागरिक अधिकार कार्यकर्ता थे। २००८ में उन्होंने "मैन ऑफ़ कोरिया" संस्था की स्थापना की।
सहप्रसरण
प्रायिकता सिद्धान्त तथा सांख्यिकी में सहप्रसरण (covariance) वह माप है जो जो बताती है कि दो यादृच्छ चरों का परिवर्तन परस्पर कितना सम्बन्धित है। यदि एक चर का मान बड़ा होने पर दूसरे चर का मान भी बड़ा होता है और पहले चर का मान छोटा होने पर दूसरे का मान भी छोटा होता है तो सहप्रसरण धनात्मक होता है। यदि स्थिति इसके उल्टी है तो सहप्रसरण का मान ऋणात्मक होता है। किन्तु सहप्रसरण के मान का अर्थ निकालना सरल नहीं है।
वास्तविक मान वाले दो यादृच्छ चरों "x" and "y" के बीच सहप्रसरण निम्नलिखित प्रकार से पारिभाषित है- जहाँ E["x"] "x" का अनुमेय मान (expected value) (या माध्य) है।
इसको निम्नलिखित प्रकार से सरल किया जा सकता है-
यदि "X", "Y", "W", तथा "V" यादृच्छ चर हों तथा "a", "b", "c", "d" नियतांक हों (यहाँ नियतांक का अर्थ है - "जो यादृच्छ (रैण्डम) न हो") तोमाना X बास्केटबाल के खिलाड़ियों की उँचाई है तथा Y उन खिलाड़ियों का भार है। इन आँकड़ों की सहायता से एक सारणी बनायी जा सकती है जिसमें माध्य से विचलन प्रदर्शित किया गया हो। इस सारणी की सहायता से सहप्रसरण की गणना की जा सकती है-
ऐड-डि-कैम्प
ऐड-डि-कैम्‍प (संक्षेप में: ऐडीसी, फ्राँसीसी में: Aide-de-camp, or ADC, बहुवचन: एड्ज़-डि-कैम्प, Aides-de-camp) एक फ्राँसीसी शब्द है जिसका अर्थ है युद्धभूमि में सहायक। सामान्यतः यह एक पदवी है जो सेना के उन वरिष्ठतम अधिकारियों को दी जाती है जो किसी राष्ट्राध्यक्ष, सेनाध्यक्ष, किसी उच्च सरकारी अधिकारी अथवा राजसी परिवार के सदस्य के लिए व्यक्तिगत सचिव, सहायक या सलाहकार आदि की भूमिका निभाते हैं। एसे अधिकारी अपने नाम के साथ सम्मानों की सूची के अन्त में एडीसी लिखते हैं।
विभिन्न देशों में राष्ट्राध्यक्षों के लिए एडीसी की परंपराएं, व्यवस्था, प्रणालियाँ आदि अलग अलग तरीके से निर्धारित होती हैं। भारत में मेजर जनरल व इससे ऊपर रैंक के अधिकारी सामान्यतः एडीसी रखते हैं। सामान्यतः भारत के सेनाध्यक्ष तीन व भारत के राष्ट्रपति के पाँच एडीसी होते हैं। भारतीय राज्यों के राज्यपाल सामान्यतः दो एडीसी रखते हैं जिनमें से एक सेना से तथा दूसरे पुलिस सेवा से होते हैं, सिवाय जम्मू कश्मीर के राज्यपाल के जिनके दोनों एडीसी सेना से ही होते हैं।
चमनलाल सप्रू
प्रोफेसर चमनलाल सप्रू (जन्मः- 22 जनवरी 1935 श्रीनगर (जम्मू-कश्मीर)) निष्ठावान हिन्दीप्रेमी एवं शिक्षक और कश्मीर के सांस्कृतिक इतिहास के अधिकारी विद्वान, लेखक, पत्रकार एवं सामाजिक कार्यकर्ता हैं। उनके प्रयास से हिन्दी को जम्मू-कश्मीर के कॉलेजों में एक ऐच्छिक विषय के रूप में पढ़ाने की विधिवत व्यवस्था हुई।
आजकल वे कश्मीर सांस्कृतिक संपदा पर अनुसंधान करने के साथ-साथ 'कोशुर समाचार पत्रिका' के अवैतनिक संपादक हैं।
गद्य-प्रवाह, पद्य-प्रवाह, षटदल, प्रतिनिधि पद्य-प्रवाह, गद्य-विभा, नीलजा, दीनानाथ नादिम अभिनंदन ग्रंथ, काशीनाथ दर रचनावली आदि पुस्तकों का संपादन। भारतीय कविता (भारतीय ज्ञानपीठ के वार्षिक संग्रहों के कश्मीरी खंड)
हिन्दी में पंद्रह, कश्मीरी में दो, उर्दू में एक, अँग्रेज़ी में एक पुस्तक के रचयिता प्रोफ़ेसर सप्रू को अपनी दो महत्वपूर्ण पुस्तकों 'केसर और कमल' तथा 'संतूर के स्वर' पर केंद्रीय तथा राज्य सरकार की ओर से पुरस्का‍र भी प्राप्त हो चुके हैं। वे उत्तर प्रदेश सरकार के 'सौहार्द्र सम्मान', मैसूर हिंदी प्रचार परिषद के 'स्वर्ण जयंती पुरस्कार' तथा हिंदी अकादमी, दिल्ली के 'साहित्यकार सम्मान' से भी सम्मानित किए जा चुके हैं। हिंदी की अप्रतिम सेवा के लिए उनको 'केंद्रीय हिंदी संस्थान' ने 'गंगाशरण सिंह पुरस्कार' से सम्मानित किया है।
चमन लाल
चमन लाल (जन्म : अगस्त 27, 1947) भारत के शिक्षाविद व लेखक हैं।
इंडियन क्रिकेट (वार्षिकी)
इंडियन क्रिकेट द हिन्दू द्वारा १९४६–४७ से २००४ तक प्रकाशित क्रिकेट वार्षिकी थी। २००३ में इसका कोई प्रकाशन नहीं हुआ अतः इसके सभी संस्करणों की कुल संख्या ५७ है। इसके प्रकाशन काल में यह अपने तरह की प्रमुख वार्षिकी थी। इसके संस्करण सत्र के अनुसार दिये जाते थे (जैसे: १९४६-४७) लेकिन वर्ष १९६२ के बाद दिनांक प्रकाशन के कैलेंडर वर्ष के अनुसार है।
"इंडियन क्रिकेट" की स्थापना १९४६–४७ में एस॰के॰ गुरुनाथन के सम्पादकत्व में हुई।
भारत-बांग्लादेश संबंध
मार्च २०२१ में बंगबन्धु शेख मुजीबुर्रहमान को मरणोपरान्त गांधी शांति पुरस्कार देने की घोषणा हुई। Vikram Singh Parmar Gangasara Barmer Rajasthan India
बांग्लादेश का उद्भव 1971 के भारत पाक युद्ध के साथ हुआ। इससे पूर्व इस हिस्से को पूर्वी पाकिस्तान कहा जाता था तथा 1947 में भारत विभाजन के दौरान यह अस्तित्व में आया था। बांग्लादेश को स्वतंत्र कराने में भारत ने महत्वपूर्ण भूमिका निभाई थी।
तीस्ता नदी सिक्किम के जेमु ग्लेशियर से निकलती है , और बांग्लादेश में ब्रह्मपुत्र नदी से मिलती है ।
गंधर्वराज पुष्पदंत
"गंधर्वराज पुष्पदंत तथा पुष्पदन्त जैन धर्म का 9वाँ तीर्थंकर के बीच भ्रमित न होवें।"
गंधर्वराज पुष्पदंत अथवा पुष्पदन्त बहुत ही बड़े शिवभक्त थे। शिव की भक्ति उनके मन में भरी थी। पुष्पदंत देवराज इंद्र के दरबार के महत्वपूर्ण गायक थे, उनके गीत पूरे स्वर्ग में प्रचलित थी, भूलोक भी अछूता न था। जिस प्रकार राजा इंद्र के दिन अप्सराओं के बिना नहीं कटती उसी प्रकार उन्हें पुष्पदंत के शिवमय गीत परमानंद प्रदान करते थे।
इन्होंने ही प्रभासक्षेत्र में पुष्पदंतेश्वर महादेव की स्थापना की थी। तथा शिवमहिम्न स्तोत्र की रचना की थी। इन्होंने जो साहित्यदान किया इसी कारण इनका नाम सनातन धर्म के इतिहास में अमिट तथा श्वर्णिम अक्षरों में लिखा गया।
भगवान शिव के परम भक्त पुष्पदंत प्रतिदिन विधिपूर्वक शिव पूजा करते थे अत: उन्हें नानाप्रकार के पुष्प तथा बिल्वपत्र की आवश्यकता होती थी। उस समय चित्ररथ नामक प्रतापी राजा हुए यह भी भगवान शिव के भक्त थे, पूजन में इन्हें भी पुष्प तथा अन्य वस्तुओं की प्रतिदिन आवश्यकता होती थी। सुविधानुसार इन्होंने अपने राज्य में एक उद्यान का निर्माण कराया। वहाँ मोंगरा, सेवंतिका, कमल, कृष्णकमल, गैंदा, चम्पा, चमेली इत्यादि कई प्रकार के पुष्प थे जिन्हें देश विदेश से लाया गया था, कई हजार बिल्व के वृक्ष थे राजा प्रतिदिन यहाँ से पुष्प लेजाकर शिवपूजन करते थे। एक दिन श्री पुष्पदंत प्रभु के लिये पुष्प लेकर जा रहे थे तभी उनके नेत्र इस सुन्दर उद्यान के पुष्पों पर पड़े उन्होंने सोचा कि इतने सुंदर पुष्प व्यर्थ ही देखने के लिये रखे गए हैं, इनका उपयोग तो शिवपूजन में होना चाहिये। दूसरे दिन पुर्वान्ह में वे इसी उद्यान में आए और पुष्प तोड़ने लगे, सारे माली शयन कर रहे थे अत: किसी ने पुष्पदंत को नही देखा, उन्होंने शिव पूजा की। सुबह राजा चित्ररथ को मालियों ने बताया कि कोई पुष्प की चोरी कर रहा है। राजा ने कई यत्न किया परंतु वह पुष्पदंत को पकड़ नहीं सका, उसने सोंचा कि जरूर यह कोई मायावी पुरुष है। रात्रि में राजा नें उद्यान के मुख्य द्वार पर शिव निर्माल्य रखवा दिया तथा ऊपर से कपड़ा डाल दिया, प्रात: जब पुष्पदंत उद्यान में प्रवेश कर रहा था तब उनके पैर शिवनिर्माल्य वस्तुओं पर पड़ी जिससे पुष्पदंत की सभी दैवीय शक्तियाँ नष्ट हो गईं। पुष्पदंत अत्यंत दुखी हुए तथा उन्होने वहीं एक शिवलिंग का निर्माण किया और विधिपूर्वक पूजा की तथा शिव को प्रसन्न करने हेतु उन्होनें एक स्तोत्र का पाठ किया। शिवशंकर के पास सबके लिये दया है, दया का भंडार है तभी उनका भोले भंडारी भी नाम है। प्रभु ने पुष्पदंत को क्षमादान दिया। भगवान बोले कि "तुमने जिस श्लोकसंग्रह से मेरी प्रार्थना की मुझे सर्वदा प्रिय रहेगा तथा आगे जाकर श्री शिवमहिम्न स्तोत्र के नाम से प्रचलित होगा। तुम्हारे द्वारा निर्मित यह शिवलिंग पुष्पदंतेश्वर शिवलिंग के नाम से जाना जाएगा, जो भी इसका दर्शनमात्र करेगा उसके सारे दुख दूर होंगे तथा स्तोत्रपाठ से वह पुण्य का भागी होगा।"
शिवमहिम्न स्तोत्र के अंतिम श्लोक में लिखा है:-- श्री पुष्पदन्त-मुख-पंकज-निर्गतेन।
स्तोत्रेण किल्बिष-हरेण हर-प्रियेण।।
कण्ठस्थितेन पठितेन समाहितेन।
सुप्रीणितो भवति भूतपतिर्महेशः।।।। अर्थात्, श्री पुष्पदंत के कमल के समान मुख से निकला यह स्तोत्र सारे दुखों को दूर करने वाला है तथा शिव का प्रिय है। जो भी जन इसे सुनेंगे, पढ़ेंगे और धारण करेंगे, भगवान शिव उन्हें जन्म जन्मांतर के पापों से मुक्त कर देंगे।
प्रभासक्षेत्र के पुष्पदंतेश्वर के दर्शन से सारे कष्ट जाते हैं तथा शिवमहिम्नस्तोत्र केवल एक स्थान पर नहीं अपितु पूरे भारतवर्ष में प्रचलित है।शिवमहिम्न स्तोत्र, संपूर्ण स्तोत्र के लिये क्लिक करें।
उरुमची विस्फोट – मई २०१४
चीन के शिनजियांग प्रान्त की राजधानी उरुमची के बाज़ार में २२ मई २०१४ को कुछ हमलावरों ने खरीददारी कर रहे लोगों के बीच दो गाडियों को टकरा दिया और लोगों पर विस्फोटक फेंकें। इस घटना में कम से कम ३१ लोग मारे गये और ९० से अधिक लोग घायल हो गये।
उरुमची में रहने वाले अधिकत्तर लोगउइगुर मुस्लिम हैं। इस क्षेत्र में प्रांत के बाहर से बसने वाले हान और स्थानीय निवासियों बीच दंगे होते रहे हैं। यहाँ के कुछ स्थानीय लोगों को लगता है कि बाहरी लोगों के आगमन के कारण वे अपनी ही जगह पर अधिकार-रहित हो गये हैं। अप्रैल २०१४ में भी शिंगजियांग में एक रेलवे स्टेशन पर हमला हुआ था जिसमें तीन लोगों की मौत ७९ लोग हताहत हुये थे।
स्थानीय समयानुसार सुबह ०७:५० बजे दो कारों में कुछ लोग आये। उन्होंने स्थानीय लोगों पर विस्फोटक सामग्री फैंकी। इन हमलों में कम से कम ३१ लोग मारे गये और ९० से अधिक लोग हताहत हुये।
रूस में प्राकृतिक गैस
२०१३ के आँकड़ों के अनुसार रूस विश्व का सबसे अधिक प्राकृतिक गैस उत्पादक देश है। रूस का अनुमानित गैस उत्पादन ६६९ बिलियन घन मीटर प्रति वर्ष है। रूस १९६ बिलियन घन मीटर गैस प्रतिवर्ष निर्यात करने वाला दुनिया का सबसे बड़ा देश है। यूरोपीय संघ में खपत होने वाली गैस का लगभग एक चौथाई भाग रूस उपलब्ध करवाता है; जिसकी लगभग ८०% निर्यात आपूर्ति पाइपलाइन के माध्यम से होती है। यह पाइपलाइन यूक्रेन से होते हुये गुजरती है। द वर्ल्ड फैक्टबुक के अनुमान के अनुसार देश के पास सबसे बड़ा भण्डार (४७.८ ट्रिलियन घन मीटर) है। ओपीईसी के अनुसार रूस ४८.७ ट्रिलियन घन मीटर के साथ प्रथम स्थान पर है जबकि ब्रिटिश पेट्रोलियम के अनुसार ईरान ३२.९ ट्रिलियन घन मीटर के बाद रूस द्वितीय स्थान पर है। इसके अतिरिक्त यह भी माना जाता है कि रूस के पास बहुत विशाल मात्रा में अज्ञात प्राकृतिक गैस भण्डार हैं, अमेरिकी भूगर्भ सर्वेक्षण के अनुसार रूस के पास अतिरिक्त ६.७ ट्रिलियन घन मीटर गैस होने का अनुमान है। रूस प्रतिवर्ष लगभग ४५७ बिलियन घन मीटर गैस की खपत करता है जबकि संयुक्त राज्य अमेरिका इसमें दूसरे स्थान पर है।
वर्ष २००५ में एक रूसी गैस आपूर्ति करने वाली कम्पनी गैज़प्रोम का यूक्रेन की गैस और तेल कम्पनी के साथ विवाद हो गया और यह विवाद बाद में अंतरराष्ट्रीय राजनीतिक मुद्दे में परिवर्तित हो गया। २००५ में रूस और पश्चिमी यूरोप को बाल्टिक सागर से होकर जोड़ने वाली गैस पाइप लाइन पर काम आरम्भ हुआ। इस काम पर भी युक्रेन और पोलैण्ड ने आशंका व्यक्त की थी कि इस पाइपलाइन से उन देशों की ऊर्जा ज़रूरतों पर विपरीत असर पड़ेगा। कुछ समय बाद रूस और यूक्रेन के बीच गैस की कीमतों को लेकर चल रहा विवाद बढ़ता चला गया जिसके कारण रूस ने यूक्रेन को गैस की आपूर्ति कम करनी शुरू कर दी।
जनवरी २००९ में दोनो देशों के मध्य असहमति के परिणामस्वरूप विभिन्न यूरोपीय देशों देशों की आपूर्ति में अवरोध उत्पन्न कर दिये गये। सितम्बर २००९ में दोनो देशो के अधिकारियों ने घोषणा की कि अब स्थिति काबू में है और इस विषय पर अब और अधिक विवाद नहीं है।
यूक्रेन संकट के कारण रूस को यूरोपीय प्रतिबंधों का सामना करना पड़ा। इस स्थिति में रूस का बड़ा गैस की खपत के लिए वैकल्पिक ऊर्जा बाज़ार की आवश्यकता थी। इसी तहत रूस की गैस कंपनी गैजप्रोम और चीन के नेशनल पेट्रोलियम कॉर्पोरेशन (सीएनपीसी) के बीच गैस निर्माण का ४०० अरब डॉलर का समझौता हुआ। यह समझौता अगले ३० वर्षों के लिए किया गया है। इस समझौते के तहत रूस २०१८ में चीन को प्रकृतिक गैस का निर्यात करना आरम्भ कर देगा।
जां वाप्तिस्ते आंद्रे ड्यूमा
जां वाप्तिस्ते आंद्रे ड्यूमा (Jean Baptiste Andre Dumas ; 14 जुलाई 1800 – 10 अप्रैल 1884) फ्रांसीसी रसायनज्ञ था। कार्बनिक विश्लेषण एवं संश्लेषण पर उसने उल्लेखनीय कार्य किया। इसके अलावा उसने वाष्प घनत्व के मापन द्वारा परमाणु भार (आपेक्षिक परमाणु द्रव्यमान) तथा अणुभार निकालने की विधि विकसित की। इसके अलावा उसने यौगिकों में नाइट्रोजन का विश्लेषण करने की एक विधि विकसित की।
ड्यूमा का जन्म १४ जुलाई १८०० ई० को ऐले गार्ड (Alais Gard) में हुआ था। ड्यूमा ने विशेष शिक्षा जेनेवा (Geneva) में प्राप्त की और १८२१ ई० में ये पैरिस के इकोल पॉलिटेक्निक में रसायन के प्राध्यापक हो गए। इसके पश्चात् एथेनी, स्वस्थापित इकोल सेंट्रल डेफार्ट्स एट मेन्यूफैक्टर्स में और सॉरबॉन में रसायन के प्रोफेसर रहे।
ड्यूमा कैथोलिक धर्म में विश्वास करते थे और ईसाई धर्म के आलोचनाओं का प्रायः जवाब देते थे।
इन्होंने जीवन भर रसायन विषयक विभिन्न अनुसंधानों का कार्य किया। रासायनिक तुल्यांकों पर कार्य आरंभ किया। परमाणुवाद के संबंध में इन्होंने निबंध लिखे, जिन्होंने इन्हें यूरोप में विख्यात कर दिया। रासायनिक प्रतिस्थापन के संबंध में इन्होंने बर्ज़ीलियस के मत के विपरीत अपना मत प्रस्तुत किया, जिसने इनका यश बढ़ाया। कार्बनिक रसायन के क्षेत्र में इन्होंने अद्भुत कार्य किया। ईथर, ईथरीय तैल, नील रंग, एंल्कलॉयड आदि के क्षेत्र में इनकी गवेषणाएँ कार्बनिक रसायन के मार्ग को प्रशस्त करने में सहायक हुई। १८४९-५१ ई० में ये कृषि और व्यापार मंत्रालय में मंत्री नियुक्त हुए और द्वितीय साम्राज्य के शासन के समय में भी शासन में इन्हें ऊँचा पद मिला। १८७५ ई० में ये अकादमी की गीज़ो की पीठ के लिये आमंत्रित हुए। ११ अप्रैल १८८४ ई० को कैन (Cannes) में इनकी मृत्यु हुई। ड्यूमा ने कई ग्रंथ भी लिखे।
२००१ यूईएफए कप फाइनल
२००१ यूईएफए कप फाइनल, 16 मई 2001 पर डॉर्टमुंड, जर्मनी में वेस्टफेलिया स्टेडियम में हुए एक फुटबॉल मैच था। यह इंग्लैंड के लिवरपूल और स्पेन के देपोर्तिवो अलवीस के बीच खेला गया था। लिवरपूल अतिरिक्त समय के बाद स्वर्ण गोल पर 5-4 से जीत हसिल की। इस जीत के साथ वे यह कप तीसरी बार जीता, 1973 और 1976 में उनकी जीत के बाद। यह हेसल स्टेडियम दुर्घटना के बाद लिवरपूल का पहला यूरोपीय फाइनल था।
डेरा गोपीपुर
डेरा गोपीपुर (Dera Gopipur) भारत के हिमाचल प्रदेश राज्य के काँगड़ा ज़िले में स्थित एक नगर, नगर पंचायत व तहसील है। यह वास्तव में ब्यास नदी के दोनों किनारों पर स्थित दो अलग बस्तियाँ हैं - डेरा और गोपीपुर।
इसका क्षेत्रफल ५१५ वर्ग मील है। उत्तर पूर्व में यह ऊँची मेंड (ridge) तक फैला हुआ है जो इसे काँगड़ा तहसील से पृथक् करती है और दक्षिण-पश्चिम में ब्यास (Beas) नदी के घाटी के पार जैसवान (Jaswan) पर्वतमाला तक फैला हुआ है। गाज (Gaj) और ब्यास के मध्य में जो उपजाऊ मैदान स्थित है उसकी सिंचाई गाज और बुनर (Buner) नदियों द्वारा होती है। इस तहसील का मुख्यालय डेरा गोपीपुर है। इसके अतिरिक्त तहसील में १४५ गाँव तथा हरिपुर नगर है। हिंदुओं का तिर्थस्थल ज्वालामुखी भी यहीं स्थित है।
जेम्स ड्वाइट डेना
जेम्स ड्वाइट डेना (Dana James Dwight ; 1813–1895) अमेरिका के भूवैज्ञानिक, खनिजवैज्ञानिक, ज्वालामुखीविद तथा जीववैज्ञानिक थे। उन्होने पर्वत-निर्माण, ज्वालामुखी क्रिया, महाद्वीपों एवं महासगरों का उद्भव और संरचना पर विशेष कार्य किया।
इनका जन्म १२ फ़रवरी १८१३ का यूटिका, न्यूयार्क में हुआ। सन् १८३३ में शिक्षा समाप्त करने के उपरांत ये गणित के अध्यापक हो गए। सन् १८३६ में ये येल विश्वविद्यालय में प्रोफेसर सिलिपैन के सहायक नियुक्त हुए। तदुपरांत चार वर्ष तक इन्होंने अमरीका के प्रशांत महासागरीय अभियान में वैज्ञानिक और खनिजविद् का काम किया। १८४२ ई० में अभियान से लौटने पर ये वहाँ का विवरण तैयार करने में जुट गए। इस कार्य में इन्हें १३ वर्ष लगे। येल विश्वविद्यालय में ही प्राकृतिक इतिहास और भूविज्ञान के सिलिमैन प्रोफेसर नियुक्त हुए और ४० वर्ष तक इस पद पर कार्य किया।
सन् १८४६ में जेम्स डेना 'अमरीकन जर्नल ऑव साइंस ऐंड आर्ट्स' के सहायक संपादक हुए तथा बाद में उसके प्रधान संपादक बने। १८७२ ई० में इन्हें जिऑलोजिकल सोसाइटी का बुलैस्टन पदक तथा १८७७ में लंदन की रायल सोसायटी का कॉपली पदक प्रदान किया गया।
इनकी पुस्तकों और लेखों की संख्या २१४ है। इनमें निम्नलिखित विशेष रूप से उल्लेखनीय हैं: जूफाइट्स, जिऑलोजी ऑव दि पैसिफिक एरिया, क्रस्टेशिया, सिस्टम ऑव मिनरॉलोजी और मैनुअल ऑव मिनरॉलोजी के कई संस्करण निकल चुके हैं तथा ये आज भी खनिज विज्ञान के सर्वश्रेष्ठ ग्रंथ माने जाते हैं।
जेम्स डेना के पुत्र जन्म १६ नवम्बर १८९५ ई०। रचयिता 'टेक्स्ट बुक ऑव मिनरालोजी', 'टेक्स्ट बुक ऑव ऐलिमेंटरी मेकैनिक्स'। पहले आप प्राकृतिक दर्शनशास्त्र के प्रोफेसर (१८७९-८०), तदंनतर येल में भैतिक के प्रोफेसर रहे। इनकी मृत्यु १७ जून १९३५ ई० को हुई।
एक्स मेन: डेज ऑफ फ्यूचर पास्ट
एक्स-मेन: द लास्ट स्टैंड (अंग्रेज़ी: X-Men: Days of Future Past) 2014 में बनी अमरिकी सुपरहीरो फ़िल्म है।
राजीव माथुर
श्री राजीव माथुर भारत के मुख्य सूचना आयुक्त हैं। वे 22 मई 2014 से इस पद पर कार्यरत हैं। उनसे पहले इस पर सुषमा सिंह कार्यरत थीं। श्री माथुर इंटेलिजेंस ब्यूरो के प्रमुख रह चुके हैं।
भारत के मुख्य सूचना आयुक्त
वर्तमान मुख्य सूचना आयुक्त - यशवर्धन सिंह
संवलन
गणित में संवलन (convolution) दो फलनों की एक गणितीय संक्रिया है जिससे एक तीसरा फलन प्राप्त होता है। संवलन, अन्तःसहसंबंध (cross-correlation) के समान है। इसका उपयोग फलनीय विश्लेषण तथा संकेत प्रसंस्करण में होता है। कुछ प्रमुख अनुप्रयोग हैं- प्रायिकता, सांख्यिकी, संगणक दृष्टि (computer vision), छबि प्रसंस्करण, संकेत प्रसंस्करण, अवकल समीकरण आदि।
दो फलनों "f" तथा "g" का सम्वलन "f"∗"g" द्वारा निरूपित किया जाता है (दोनों फलनों के बीच में तारे का प्रयोग)। संवलन की परिभाषा निम्नलिखित प्रकार से की जाती है-
ऊपर जिस चर "t" का प्रयोग किया गया है वह आवश्यक नहीं कि 'समय' को ही निरूपित करे।
जहाँ formula_5 कोई वास्तविक या समिश्र संख्या है।
जहाँ D"f" का मतलब "f" का अवकलज है।
जहाँ formula_9, "f" के फुर्ये रूपान्तरण को निरूपित करता है। इस प्रमेय के अन्य रूपों में लाप्लास रूपान्तरण या मेलिन रूपान्तरण का प्रयोग होता है।
रैखिक काल अपरिवर्ती (लिनियर टाइम इनवैरिएण्ट / LTI) निकायों के रिस्पॉन्स निकालने के लिये संवलन बहुत उपयोगी सिद्ध हुआ है। इसके पीछे सिद्धान्त यह है कि फ्रेक्वेंसी डोमेन में दो फलनों का गुननफल, टाइम-डोमेन में उनके संवलन के ट्रांसफॉर्म के बराबर होता है। चूंकि फ्रेक्वेंसी डोमेन में, किसी निकाय का आउटपुट उस निकाय पर लगे इनपुट तथा उस निकाय के ट्रांसफर फंक्शन के गुणनफल के बराबर होता है, अतः
सहसम्बन्ध
सांख्यिकी एवं प्रायिकता के सन्दर्भ में सहसम्बन्ध (Correlation) का दो सांख्यिकीय चरों के बीच सम्बन्ध का माप होता है। यह बताता है कि दो चर आपस में कितने सम्बन्धित हैं। यदि एक श्रेणी के चर-मूल्य में परिवर्तन होने पर दूसरी श्रेणी के चर-मूल्य में भी परिवर्तन होता है, तो ये दोनों समंक-श्रेणियाँ सह-सम्बन्धित कही जाती है। यह कारणता से भिन्न है।
दो चरों के परस्पर सम्बन्धों का सबसे अच्छा माप पियर्सन का सहसंबन्ध गुणांक (Pearson's correlation coefficient) होता है जिसे प्रायः "सहसम्बन्ध गुणांक" कहा जाता है। यह गुणांक दोनों चरों के सहप्रसरण को उनके मानक विचलनों के गुणनफल से भाग देने से प्राप्त होता है।
सहसम्बन्ध का मान +१ से कम और -१ से अधिक होता है। सहसम्बन्ध सममित होता है, अर्थात corr(X,Y) = corr(Y,X)। जब दोनों चरों में पूर्ण सीधा रैखिक सम्बन्ध (perfect direct (increasing) linear relationship) होता है तो सहसम्बन्ध का मान +१ होता है ; जब दोनों चरों में पूर्ण व्युत्क्रम रैखिक सम्बन्ध होता है तो सहसम्बन्ध का मान -१ होता है; अन्य स्थितियों में सहसम्बन्ध का मान -१ और +१ के बीच होता है। (ऊपर का चित्र देखें) जब सहसम्बन्ध का मान शून्य के निकट होता है तो इसका अर्थ यह है कि दोनों चरों में बहुत कम सम्बन्ध है।
अच्छे दिन आने वाले हैं
अच्छे दिन आने वाले हैं भारतीय जनता पार्टी द्वारा २०१४ के लोकसभा चुनावों के दौरान प्रचारित किया गया एक नारा है जो पूरे भारत में बहुत अधिक लोकप्रिय हुआ। प्रवासी भारतीय दिवस के परिचर्चा सत्र को सम्बोधित करते हुए भाजपा के प्रधानमंत्री पद के उम्मीदवार नरेन्द्र मोदी ने प्रवासी भारतीयों से चुनावी प्रक्रिया और देश में हो रही क्रान्ति में हिस्सा लेने को कहा था। मोदी ने काँग्रेस प्रधानमन्त्री मनमोहन सिंह द्वारा की गयी टिप्पणी पर चुटकी लेते हुए कहा हमारे प्रधानमन्त्री जी ने कल ही कहा कि निराश होने की जरूरत नहीं, अच्छे दिन जल्द आने वाले हैं। मोदी का संकेत लोकसभा चुनाव के बाद केन्द्र में भाजपा के नेतृत्व में बनने वाली अपनी सरकार की ओर था।
नरेन्द्र मोदी ने चुनाव के पहले चरण में "जनता माफ नहीं करेगी" नारे के साथ लोगों की समस्याओं पर ध्यान केन्द्रित किया और अगले चरण में समस्याओं को सुलझाने के लिये ‘'अच्छे दिन आने वाले हैं'’ जैसा क्रान्तिकारी नारा देकर भारतीय राजनीति में इतिहास रच दिया।
माधव मंत्री
माधव कृष्णाजी मंत्री (1 सितम्बर 1921 - 23 मई 2014) भारतीय क्रिकेट खिलाड़ी थे जिन्होंने 1951 से 1955 तक चार टेस्ट मैच खेले।
मंत्री का जन्म 1 सितम्बर 1921 को महाराष्ट्र के नासिक में हुआ। वो भारतीय क्रिकेट खिलाड़ी और पूर्व कप्तान सुनील गावस्कर के मामा लगते थे। वो जीवन भर अविवाहित रहे।
मंत्री ने भारतीय क्रिकेट टीम के सदस्य के रूप में 1950 के दशक विकेट कीपर और बल्लेबाज के रूप क्रिकेट खेला। उन्होंने एक मैच भारत (1951), दो मैच इंग्लैंड (1952) और एक मैच ढाका (1954- 55) में खेला। उन्होंने अपने जीवन के चार अन्तरराष्ट्रीय टेस्ट मैचों में 63 रन बनाये, आठ कैच लिए और एक स्टम्पिंग की।
माधव को 1 मई 2014 को पहली बार दिल का दौरा पड़ा जिसके बाद वो मुम्बई में लीलावती अस्पताल में भर्ती हुये। 23 मई 2014 को दिल का दौरा पड़ने से उनका निधन हो गया। वो 92 वर्ष के थे।
२००२ यूईएफए कप फाइनल
२००२ यूईएफए कप फाइनल, 8 मई 2002 पर रॉटरडैम, नीदरलैंड में डी कूईप में हुए एक फुटबॉल मैच था। यह नीदरलैंड के फेनूर्ड और जर्मनी के बोरुसिया डॉर्टमुंड के बीच खेला गया था। फेनूर्ड ने फाइनल 3-2 से जीत लिया। फाइनल फेनूर्ड के घरेलू मैदान जो रॉटरडैम में डी कूईप, में आयोजित किया गया था, इस फाइनल में एक के प्रतियोगी के घरेलू मैदान पर खेला गया था, 1998 में यूईएफए कप में एकल मैच फाइनल की शुरूआत के बाद से पहली बार था। अजाक्स 1995 में यूईएफए चैंपियंस लीग जीतने के बाद फेनूर्ड की जीत, सात साल में एक डच क्लब के लिए पहले यूरोपीय विजय के रूप में चिह्नित हुई।
ज्योतिर्मयी देवी
ज्योतिर्मयी देवी () (1896–1988) बांग्ला भाषा की भारतीय लेखिका थी। उन्होने अपने बचपन के दिनों में राजस्थान की तथा भारत के विभाजन के समय बांग्लादेश की महिलाओं के बारे में मुख्य रूप से लिखा। वे अपनी कहानियों के लिए तथा सामाजिक टिप्पणियों के लिए जानी जाती हैं। उनकी किताबें कोलकाता में विभिन्न दुकानों के साथ-साथ अन्य स्थानों पर भी उपलब्ध हैं। इनकी कहानी "डैनी" पश्चिम बंगाल की माध्यमिक शिक्षा के बंगाली पाठ्यक्रम का हिस्सा है। उनकी कृतियों का अनुवाद बांग्ला लेखिका बर्निता बागची ने किया है।
पार्क हयात हैदराबाद
पार्क हयात हैदराबाद २९ अप्रैल २०१२ को खोला गया एक लक्जरी होटल है जो भारत में बंजारा हिल्स के पास, हैदराबाद में स्थित है। ये ३२,२५६ वर्ग मीटर (३४७,२०० वर्ग फुट) के क्षेत्र पर बनाया हुआ होटल भारत में पहली शहरी पार्क हयात है और पार्क हयात पोर्टफोलियो में २९ होटल है।  इस होटल की शुरूवात साल २०० ६ में किया था जो की ३२,२५ ६ वर्ग मीटर (३४७,२०० वर्ग फुट) के क्षेत्र पर भर में बनाया हुआ है। गायत्री है-टेक होटल के स्वामित्व में और हयात द्वारा प्रबंधित इस होटल का उद्घाटन २९ अप्रैल २०१२ को किया गया था जिस्की लागत लगभग ७० लाख रुपय है।  होटल में १८५ कमरे हैं, पहली छह मंजिलों पर २४ सुइट्स और ४२ सुसज्जित सर्विस अपार्टमेंट हैं जिसे दी रेसिडेन्स बुलाया जाता है जो ऊपर के दो फर्श पर निवास है। होटल के प्रत्येक अतिथिकमरें कम से कम ४६३ वर्ग फुट माप के है, हैदराबाद में सबसे बड़े माने जाते हैं। यहाँ कि लॉबी कि डिसैन स्पार्कलिंग पानी की सुविधा से कि गयी है और एक ३५ फुट लंबे सफेद सार मूर्तिकला को पौधों से घेरा हुआ बनाया गया है। पार्क हयात हैदराबाद, भारत का पहला होटल है जो हयात के आवासीय शैली बैठक की सुविधा प्रधान करता है और इस अवधारणा को दी मनोर के नाम से जाना गया है। कुल मिलाकर १, ६०० वर्ग मीटर (१७,००० वर्ग फुट) से अधिक बैठकों और घटनाओं की सुविधाओं से भरी है। होटल के डैनिंग की एक श्रृंखला को मिलाकर एक लॉबी लाउंज है-दी लीविंग रूम, दी डैनिंग रूम-आल डे डैनिंग रेस्टारन्ट, ट्री-फ़ोर्नी बार एन्ड रेस्टारन्ट-नोर्तेन इटालियन कुसैन, ओरियन्टेल बार एन्द किच्च्न-सौथ ईस्ट एस्सीयन कुसैन. होटल में स्पा और स्वास्थ्य कि सुविधाओं को सुसज्जित किया गया है।  होटल की घटनाओं और सम्मेलनों के लिए यह एक प्रसिद्ध स्थल रहा है, जैसे की यूएन्डब्लियुटीओ, टाटा, वी-कनेक्ट,मलेशियन ट्रेड है कम्मीशन, एचएएल संसदीय| पार्क हयात हैदराबाद शारीरिक रूप से विकलांग मेहमानों को भी कमरें उपलब्ध कराता है। व्हीलचेयर का इस्तमाल सार्वजनिक टॉयलेट, रेस्टोरेंट, लाउंज और लॉबी क्षेत्रों में भी उपलब्ध है। होटल द्वारा आवश्क्ता के अनुसार व्हीलचेयर किराये पर आयोजित किया जा सकता है। जिन्की आंखों कि रोशनी नहीं है उन्के लिये गाइड कुत्तों की अनुमति दी गयी है और श्रव्य धूम्रपान के अलार्म होटल भर में उपलब्ध हैं। सुरक्षा विभाग को एक दैनिक आधार पर सभी शारीरिक रूप से विकलांग मेहमानों की सूची दी जाती है। किसी घटना में अगर निकासी कि आवश्यकता हो तो शारीरिक रूप से विकलांग अतिथियों को प्राथमिकता दी जाती है और व्यक्तिगत रूप से सुरक्षा से बाहर ले गये जाते है। मुफ्त वायरलेस कनेक्शन पूरे होटल में सार्वजनिक क्षेत्रों में, सभी दुकानों और पूल क्षेत्र में साथ ही बैठक कमरे और बॉलरूम में भी उपलब्ध है। मेहमानों को इंटरनेट का उपयोग बिजनेस सेंटर से भी प्रदान कीया जाता है।  यहा सुरुचिपूर्ण ढंग से समकालीन सुविधाओं के उदार के साथ सुसज्जित परिष्कृत वातावरण का अनुभव होता है। यहाँ पर विनीत सेवा के साथ मिलकर सेवाओं और सुविधाओं के एक मेजबान के साथ मेहमानों के समय का सही मायने में सुखद और यादगार अनुभव सुनिश्चित है।
ताज की विवन्ता-कोन्निमारा
ताज की विवन्ता-कोन्निमारा चेन्नई, भारत में एक पांच सितारा होटल है। यह चेन्नई में एक हेरिटेज होटल है। ताज ग्रूप के व्यापार होटल खंड के अंतर्गत वर्गीकृत, शहर में सबसे पुराना होटल माना जाता है।  ताज कोन्निमारा मूल रूप से ट्रिपलीकेन रतिनवेलु मुदलियार की स्वामित्व के तहत १ ८५४ में इंपीरियल होटल के रूप में बनाया गया था। सन १ ८ ८६ को यह दो अन्य मुदलियार भाइयों को किराए पर दिया गया था और इसे अल्बानी के नाम से जाना गया और साल १ ८९९-१ ८९० में कोन्निमारा के नामित्व के रूप में फिर से स्थापित किया। १८८१-१८८६ के दौरान तत्कालीन मद्रास के गवर्नर, रॉबर्ट बौर्क जो आयरलैंड में कोन्निमारा काउंटी के दिग्गज थे उस नाम पर रखा गया। जो बाद में एक स्पेंसर्स होटल बन गया। १ ८९१ में, स्पेंसर्स जो उस समय एक छोटी सी दुकान थी, उसके मालिक, यूजीन ओक्शाट ने अन्ना सर्किल के पास शोरूम का निर्माण करने के लिए होटल और उसके नौ एकड़ जमीन को खरीद लिया। ओक्शाट, स्पेंसर्स को एक नया रूप देना चाहता था, इसलिए उन्होने एशिया के सबसे बड़े डिपार्टमेंटल स्टोर का निर्माण करने का फैसला किया। १९३० के दशक में, जेम्स स्टिवेन, स्पेंसर्स के निर्देशक, १९३४ में होटल के आधुनिकीकरण करने का काम शुरू किया और आधुनिकीकरण १९३७ में पूरा किया गया। इसे १९३७ में फिर से खोल दिया गया था और इसे सभी ने एक आर्ट डेको नज़र से देखा || टॉवर ब्लॉक और पूल कि डिजाइन १९७४ में वास्तुकार जेफ्री बावा द्वारा किया गया था। १९८४ में ताज ग्रुप होटल ने इस होटल का अधिग्रहण किया।
साल २०० ८ में, इतिहासकार एस मुथैया ने होटल की विरासत पर एक पुस्तक लिखा-ए ट्रेडीशन ओफ मद्रास धाट ईस चेन्नई- दी ताज कोन्निमारा, १८८० से एक विज्ञापन है जो होटल कि विशेषता को कहलाती है जब इसे इंपीरियल होटल बुलाया जाता था। ये वादे दिये गये थी कि यहाँ 'व्यापक परिसर ... शांत और हर सुविधा होगी’ और मदिरा जो मैकडोवेल कंपनी का मनाया हुआ, वह भी उप्लब्ध है। इस पुस्तक में मद्रास के सड़कों, इमारतों, होटलों के अंदरूनी तस्वीरें और १९३९ के बाद से होटल के टैरिफ की जान्कारि, इन सब का एक दुर्लभ संग्रह इस्में मौजूद है। मुथैया के अनुसार, ब्रिटिश ने कोन्निमारा को दुनिया के सबसे अच्छे होटलों में से इसे एक का मूल्यांकन दिया।
सितम्बर २०१० में, होटल को ताज द्वारा विवन्ता-कोन्निमारा चेन्नई नाम से घोशित किया गया था।  ताज कोन्निमारा बिन्नी रोड पर नदी कौम के पूर्वी तट पर स्थित है, अन्ना सालाई के बाहर, स्पेंसर प्लाजा, चेन्नई के पास, सबसे प्रमुख स्थलों में से एक है।  ताज कोन्निमारा में कुल मिलाकर १५० कमरें है, जिसमें से १४१ डबल कमरे और ९ सुइट्स में शामिल है। इस होटल में ५ बैठक कमरे हैं जिसमें एक बौल रूम है जहां ४०० लोगों को एक थिएटर शैली में समायोजित कर सकते है और ६०० लोगों को कॉकटेल के लिए समायोजित कर सकते है। होटल के सम्मेलन कक्ष में एक थियेटर शैली में ३० लोगों को समायोजित कर सकते हैं।  साल २००४ में ताज ग्रूप होटल में ६५ कमरों का पुनर्निर्मित कर दिया।
पाम डओर पुरस्कार
द पाम डओर पुरस्कार () कान फ़िल्मोत्सव में दिया जाने वाला सर्वोच्च पुरस्कार है। आयोजन समिति ने इसका १९५५ में प्रस्ताव रखा था। १९३९ से १९५४ तक सर्वोच्च पुरस्कार "ग्रांड प्रिक्स डु फेस्टिवल इंटरनेशनल दु फ़िल्म" होता था। १९६४ में इसे एक बार पुनः "ग्रांड प्रिक्स डु फेस्टिवल इंटरनेशनल दु फ़िल्म" प्रतिस्थापित कर दिया गया था। १९७४ तक आते आते इसे पुनः स्थापित कर दिया गया।
कान फ़िल्मोत्सव २०१४
६७वाँ वार्षिक कान फ़िल्मोत्सव १४ से २५ मई २०१४ तक आयोजित किया गया। न्यूजीलैण्ड के फ़िल्म निर्देशक जेन कैंपियन मुख्य प्रतियोगिता ज्यूरी (पंच) के मुखिया रहीं। पाम डओर का पुरस्कार तुर्की फ़िल्म "विंटर स्लीप" को मिला।
यह महोत्सव बहुप्रतिक्षित फ़िल्म "ग्रेस ऑफ़ मोनाको" से आरम्भ हुआ। इस फ़िल्म का निर्देशन ओलिवियर डाहान ने किया है और इसमें निकोल किडमैन ने ग्रेस केली का किरदार निभाया है। फ़िल्म सर्गियो लियोन द्वारा निर्देशित १९६४ की फ़िल्म "ए फिस्फुल ऑफ़ डॉलर्स" का ४के संस्करण समापन रात को प्रदर्शित की गया। यूरोपीय संसद चुनावों के कारण २५ मई २०१४ के स्थान पर २४ मई २०१४ को ही पाम डओर विजेता की घोषणा की गई और अन सर्टेन रिगार्ड की घोषणा २३ मई को की गई। समारोह के पोस्टर १९६३ की फेडरिको फेलिनी की फ़िल्म "ओत्तो ए मोज़्ज़ो" (आठ और आधा) के अभिनेता मार्चेलो मास्त्रोयानी ने चित्रित किया।
मुख्य प्रतियोगिता सहित २०१४ के महोत्सव के लिए फ़िल्मों का आधिकारिक चयन १७ अप्रैल २०१४ को घोषित किया गया। फ्रांसीसी अभिनेता लैम्बर्ट विल्सन ने उद्घाटन और समापन समारोह मेजबानी की।
समारोह में पाम डओर पुरस्कार तुर्की के फिल्म निर्देशक नूरी बिल्ज जेलान की "विंटर स्लीप" ने जीता।
विंटर स्लीप (फ़िल्म)
विंटर स्लीप (तुर्की: Kış Uykusu) नूरी बिल्ज जेलान निर्देशित २०१४ की तुर्की भाषा की फ़िल्म है। इस फ़िल्म में तुर्की में गरीबों और अमीरों के बीच की खाई को पर्दे पर दिखाया गया है। इस फ़िल्म ने ६७वें कान फ़िल्म महोत्सव में पाम डओर पुरस्कार जीता।
नूरी बिल्ज जेलान
नूरी बिल्ज जेलान (; जन्म २६ जनवरी १९५९, इस्तांबुल) तुर्कीयाई फोटोग्राफर, पटकथा लेखक, अभिनेता और फ़िल्म निर्देशक हैं। उन्होंने फिल्मनिर्माता, फोटोग्राफर अभिनेत्री एब्रु जेलान से विवाह किया जो फ़िल्म "क्लाइमेट्स" में उनके साथ प्रमुख अभिनेत्री थीं।
लक्ष्मी कुमारी चूड़ावत
लक्ष्मी कुमारी चूड़ावत (२४ जून १९१६ – २४ मई २०१४) भारतीय लेखिका और राजस्थान से राजनीतिज्ञ थीं।
उनका जन्म २४ जून १९१६ को मेवाड़ में हुआ। वे राजस्थान में मेवाड़ राजघराने की एक बड़ी रियासत देवगढ़ के रावत विजयसिंह की पुत्री थीं। उनका विवाह १९३४ में रावतसर के रावत तेज सिंह से हुआ। २४ मई २०१४ को उनका निधन हो गया। उन्होंने राजस्थानी भाषा की मान्यता दिलाने के भरसक प्रयास किये।
वे भारतीय राष्ट्रीय कांग्रेस की सदस्या थीं और उन्होने देवगढ़ विधान सभा का १९६२ से १९७१ तक प्रतिनिधित्व किया। वे १९७२ से १९७८ तक राज्यसभा की सदस्या रहीं। वे राजस्थान प्रदेश कांग्रेस समिति की अध्यक्ष भी रहीं।
राजस्थानी साहित्य में उनके योगदान के लिए १९८४ में उन्हें पद्मश्री पुरस्कार से पुरस्कृत किया गया। इसी तरह उन्हें साहित्य महमहोपाध्याय,हिंदी साहित्य सम्मेलन प्रयाग राजस्थान रत्न टेसिटरी गोल्ड अवार्ड, महाराना कुम्भा पुरस्कार, सोवियत लैण्ड नेहरू अवार्ड आदि से भी पुरस्कृत किया गया।
उन्होंने राजस्थानी और हिन्दी में अनेक पुस्तकों की रचना की। राजस्थानी में उनकी प्रमुख पुस्तकें मुमल, देवनारायण बगड़ावत महागाथा, राजस्थान के रीति-रिवाज, अंतरध्वनि, लेनिन री जीवनी, हिंदुकुश के उस पार हैं।
रौद्र रस
रौद्र काव्य का एक रस है जिसमें 'स्थायी भाव' अथवा 'क्रोध' का भाव होता है। धार्मिक महत्व के आधार पर इसका वर्ण रक्त एवं देवता रुद्र है।
ठुमरी
ठुमरी भारतीय शास्त्रीय संगीत की एक गायन शैली है। इसमें रस, रंग और भाव की प्रधानता होती है। अर्थात जिसमें राग की शुद्धता की तुलना में भाव सौंदर्य को ज्यादा महत्वपूर्ण माना जाता है। यह विविध भावों को प्रकट करने वाली शैली है जिसमें श्रृंगार रस की प्रधानता होती है साथ ही यह रागों के मिश्रण की शैली भी है जिसमें एक राग से दूसरे राग में गमन की भी छूट होती है और रंजकता तथा भावाभिव्यक्ति इसका मूल मंतव्य होता है। इसी वज़ह से इसे अर्ध-शास्त्रीय गायन के अंतर्गत रखा जाता है। ठुमरी की उत्पत्ति लखनऊ के नवाब वाज़िद अली शाह के दरबार से मानी जाती है। जबकि कुछ लोगों का मानना है कि उन्होंने इसे मात्र प्रश्रय दिया और उनके दरबार में ठुमरी गायन नई ऊँचाइयों तक पहुँचा क्योंकि वे खुद 'अख्तर पिया' के नाम से ठुमरियों की रचना करते और गाते थे। हालाँकि इसे मूलतः ब्रज शैली की रचना माना जाता है और इसकी अदाकारी के आधार पर पुनः पूरबी अंग की ठुमरी और पंजाबी अंग की ठुमरी में बाँटा जाता है पूरबी अंग की ठुमरी के भी दो रूप लखनऊ और बनारस की ठुमरी के रूप में प्रचलित हैं।
ठुमरी की बंदिश छोटी होती है और श्रृंगार रस प्रधान होती है। भक्ति भाव से अनुस्यूत ठुमरियों में भी बहुधा राधा-कृष्ण के प्रेमाख्यान से विषय उठाये जाते हैं।  ठुमरी में प्रयुक्त होने वाले राग भी चपल प्रवृत्ति के होते हैं जैसे: खमाज, भैरवी, तिलक कामोद, तिलंग, पीलू, काफी, झिंझोटी, जोगिया इत्यादि।  ठुमरी सामान्यतः छोटी लम्बाई (कम मात्रा) वाले तालों में गाई जाती हैं जिनमें कहरवा, दादरा, और झपताल प्रमुख हैं। इसके आलावा दीपचंदी और झपताल का ठुमरी में काफ़ी प्रचलन है। राग की तरह ही इस विधा में एक ताल से दूसरे ताल में जाने की छूट भी होती है।
वर्तमान समय में इस विधा की ओर रूचि के कम होने का कारण शास्त्रीय गायन ही में रूचि का ह्रास है। बनारस के जाने-माने ठुमरी गायक पं॰ छन्नूलाल मिश्र की मानें तो अब ठुमरी गाने वाले कम हो गए हैं और बनारस घराने की गायकी की इस विधा को सीखने-सिखाने का दौर मंद पड़ गया है। वहीं दूसरी ओर प्रयोग के तौर कुछ लोगों द्वारा वर्तमान समय में ठुमरी को पश्चिमी संगीत के साथ जोड़ कर ठुमरी के पारंपरिक वाद्यों, तबला, हारमोनियम, सारंगी और ढोलक के अलावा इसमें ड्रम्स, वॉयलिन, की-बोर्ड और गिटार के साथ अफ्रीकी ड्रम जेम्बे, चीनी बांसुरी और ऑर्गेनिक की-बोर्ड पियानिका का इस्तेमाल भी इस्तेमाल किया जा रहा है।
विशेषताएँ
1) ठुमरी एक भाव प्रधान तथा चपल चाल वाला गीत है। इसमें शब्द कम होते हैं,किन्तु शब्दों को हाव-भाव द्वारा प्रदर्शित करके गीत का अर्थ प्रकट किया जाता है।
2) इसकी गति अति द्रुत नही होती। इसके साथ दीपचन्दी अथवा जात्तताल और पंजाबी त्रिताल का वादन किया जाता है !
3) खमाज, देश, तिलक कमोद, तिलंग, पीलू , काफी , भैरवी, झिंझोटी तथा जोगिया आदि रागों मेंं गाई जाती है!
4)ठुमरी श्रृंगार रस प्रधान गायकी है। श्रृंगार रस के संयोग व वियोग दोंनो पक्षों को बोल बनाव की गायकी के माध्यम से बखूबी प्रस्तु
मिट्ठूलाल अग्रहरि
मिट्ठूलाल अग्रहरि (मृत्यु: ५ अक्टूबर २००९) उत्तर प्रदेश प्रान्त से एक स्वतन्त्रता संग्राम सेनानी थे। उत्तर प्रदेश के जौनपुर ज़िले के शाहगंज के पश्चिमी कौड़िया पक्का पोखरा निवासी मिट्ठूलाल अग्रहरी ने स्वतंत्रता संग्राम के दौरान अंग्रेज़ सरकार के खिलाफ जम कर हिस्सा लिया था। मूलतः आज़मगढ़ जनपद के अहिरौली थाना अंतर्गत समसाबाद गाँव के निवासी स्वतंत्रता सेनानी मिट्ठूलाल को 3 सितंबर 1942 को गिरफ्तार कर उनके विरूद्ध 38 व 35 (4) डी आय आर में मुकदमा पंजीकृत कर जेल भेज दिया था। इस दौरान वें 6 माह तक कारावास मे रहे। जेल से बाहर आने के बाद भी वे देश को आज़ादी दिलाने के लिए संघर्षरत रहे। 105 वर्षीय वयोवृद्ध सेनानी मिट्ठूलाल अग्रहरि 5 अक्टूबर 2009 को सुबह 8 बजे हृदयघात के कारण निधन हो गया। अश्रुपूरित नयनों के बीच श्री अग्रहरी को गार्ड ऑफ़ हॉनर सम्मान के साथ अंतिम विदाई दी गई।
२००३ यूईएफए कप फाइनल
२००३ यूईएफए कप फाइनल, 21 मई 2003 पर सेविला, स्पेन में एस्तदिओ ऑलिम्पिको डे सेविला में हुए एक फुटबॉल मैच था। यह पुर्तगाल के पोर्टो और स्कॉटलैंड के सेल्टिक के बीच खेला गया था। पोर्टो ने फाइनल अतिरिक्त समय में 3-2 से जीत लिया।
80,000 सेल्टिक प्रशंसकों फाइनल के लिए सेविला की यात्रा की - उस समय यूईएफए "एकल मैच के लिए इकट्ठे हुए सबसे बड़ा यात्री समर्थन के रूप में वर्णित है। इस भारी भीड़ के लिए और जिसके तरह के साथ वे खुद का आयोजन किया, सेल्टिक प्रशंसकों फीफा और यूईएफए से एक पुरस्कार प्राप्त हुआ।
मैन ऑफ़ द मैच
मैन ऑफ़ द मैच अथवा खेल का सर्वश्रेष्ठ खिलाड़ी अथवा शृंखला का सर्वश्रेष्ठ खिलाड़ी अथवा मैन ऑफ़ द सीरीज उस उत्कृष्ट खिलाड़ी को दिया जाता है जो मैच अथवा शृंखला के दौरान सबसे प्रभावशाली खेल का प्रदर्शन करता है। यह अन्य खेलों ने क्रिकेट से लिया है। यह खिलाड़ी अन्य टीम का भी हो सकता है; सामान्यतः यह विजेता टीम के किसी खिलाड़ी को दिया जाता है।
जॉर्जटाउन, गयाना
जॉर्जटाउन गयाना की राजधानी है जो ४ क्षेत्रों में स्थित है और इसे देमेरारा-महैका क्षेत्र के नाम से भी जाना जाता है। यह देश का सबसे बड़ा नगरीय इलाका है। यह अटलांटिक महासागर तट पर डेमेरारा नदी के पास स्थित है जिसका उपनाम 'गार्डन सिटी ऑफ़ द कैरेबियन' भी है। जॉर्जटाउन पर स्थित है।
पेट्रो पोरोशेंको
पेट्रो ओलेक्सियोविच पोरोशेंको (; जन्म २६ सितम्बर १९६५) यूक्रेनी उद्योगपति और यूक्रेन के निर्वाचित राष्ट्रपति हैं। वो २५ मई २०१४ को मतगणना में उन्होंने लगभग ५६% मत प्राप्त किये जिससे प्रथम चरण के मतदान में ही उन्हें जीता हुआ घोषित किया। पोरोशेंको को २००९ से २०१० तक विदेश मंत्रालय सौंपा गया था और २०१२ में वो यूक्रेन के व्यापार और आर्थिक विकास मंत्री बने। फ़रवरी २००७ से मार्च २०१२ तक पोरोशेंको ने यूक्रेन नेशनल बैंक परिषद की अध्यक्षता की। वो यूक्रेन में चॉकलेट बेचने वाली कंपनी के मालिक हैं। उन्हें "चॉकलेट किंग" भी कहा जाता है।
राष्ट्रीय पतिदर्श सर्वेक्षण संगठन
राष्ट्रीय पतिदर्श सर्वेक्षण संगठन (National Sample Survey Organisation (NSSO)) भारत सरकार के सांख्यिकी मंत्रालय के अधीन एक संगठन है। अब इसका नाम 'राष्ट्रीय पतिदर्श सर्वेक्षण कार्यालय' (National Sample Survey Office) हो गया है। यह भारत का सामाजिक-आर्थिक सर्वेक्षण करने वाला सबसे बड़ा संगठन है। इसकी स्थापना 1950 में की गयी थी।
इसके चार प्रभाग हैं-विवरण..
सर्वेक्षण अभिकल्‍प और अनुसंधान प्रभाग (एसडीआरडी) : यह प्रभाग कलकत्ता में स्थित है यह सर्वेक्षणों की तकनीकी योजना तैयार करने, संकल्‍पनाएं और परिभाषाएं तैयार करने, अभिकल्‍प प्रतिदर्श तैयार करने, पूछताछ अनुसूचियां तैयार करने, तालिका योजना बनाने, सर्वेक्षण परिणामों के विश्‍लेषण और प्रस्‍तुतीकरण के लिए जिम्‍मेदार है।
फील्‍ड कार्य प्रभाग (एफओडी) : इस प्रभाग का मुख्‍यालय दिल्‍ली/ फरीदाबाद में स्थित है और इसका 6 आंचलिक कार्यालयों, 49 क्षेत्रीय कार्यालयों और 118 उप-क्षेत्रीय कार्यालयों का नेटवर्क है, जो पूरे देश में फैला हुआ है। यह प्रभाग एनएसएसओ द्वारा किए जाने वाले सर्वेक्षणों के लिए प्राथमिक डेटा के संकलन के लिए जिम्‍मेदार है।
डेटा संसाधन प्रभाग (डीपीडी) : इस प्रभाग का मुख्‍यालय कोलकाता में स्थित है और विभिन्‍न स्‍थानों में इसके 6 अन्‍य डेटा संसाधन केंद्र हैं। यह प्रभाग प्रतिदर्श चयन, सॉफ्टवेयर विकास, संसाधन, सर्वेक्षण के माध्‍यम से एकत्र किए जाने वाले डेटा के वैधीकरण और तालिका तैयार करने के लिए जिम्‍मेदार है।
समन्‍वय और प्रकाशन प्रभाग (सीपीडी) : यह प्रभाग नई दिल्‍ली में स्थित है। यह प्रभाग एनएसएसओ के विभिन्‍न प्रभागों के सभी क्रियाकलापों का समन्‍वय करता है। यह 'सर्वेक्षण' नामक एनएसएसओ की छमाही पत्रिका का प्रकाशन भी करता है और एनएसएसओ द्वारा किए गए विभिन्‍न सामाजिक-आर्थिक सर्वेक्षणों के परिणामों के संबंध में राष्‍ट्रीय संगोष्ठियां भी आयोजित करता है।) (NSSO)
शोफ
शोफ (Edema या oedema या ड्रॉप्सी) शरीर के ऊतकों में द्रव का जमा होना (प्रतिधारण) तथा उसके कारण उत्पन्न सूजन को कहते हैं। इससे प्रायः पैर और हाथ प्रभावित होते हैं। सबसे अधिक, पैर या हाथ प्रभावित होते हैं। त्वचा का तना हुआ होना, सम्बन्धित अंग का भारी होना, प्रभावित जोड़ को मोड़ने में कठिनाई आदि इसके प्रमुख लक्षण हैं। अन्य लक्षण इसके अंतर्निहित कारण पर निर्भर करते हैं।
इस समस्या के अनेक कारण हो सकते हैं, जैसे शिरापरक अपर्याप्तता, हृदय की विफलता, गुर्दे की समस्याएं, कम प्रोटीन स्तर, यकृत की समस्याएं, गहरी शिरा घनास्त्रता, संक्रमण, एंजियोएडेमा, कुछ दवाएं और लिम्फेडेमा शामिल हो सकते हैं । यह लंबे समय तक बैठने या खड़े होने और मासिक धर्म या गर्भावस्था के दौरान भी हो सकता है। यह स्थिति अधिक चिंताजनक तब होती है यदि यह अचानक शुरू हो, या दर्द या सांस की तकलीफ मौजूद हो।
इसका उपचार इस बात पर निर्भर करता है कि अंतर्निहित कारण क्या है। यदि यह सोडियम प्रतिधारण के कारण है तो तो नमक का सेवन कम करके मूत्रल का उपयोग किया जाना चाहिए। पैरों के शोफ को कम करने के लिए उन्हें ऊपर उठाकर रखना कारगर हो सकता है। सामान्यतः इससे वृद्ध लोग अधिक प्रभावित होते हैं।
नरेन्द्र मोदी का शपथ ग्रहण समारोह
भारतीय जनता पार्टी के संसदीय अध्यक्ष नरेन्द्र मोदी का २६ मई २०१४ से भारत के १५वें प्रधानंत्री का कार्यकाल आरम्भ हुआ। मोदी के साथ ४५ अन्य मंत्रियों ने भी समारोह में पद और गोपनीयता की शपथ ग्रहण की। मोदी सहित कुल ४६ में से ३६ मंत्रियों ने हिन्दी में शपथ ली जबकि अन्य १० ने अंग्रेज़ी में शपथ
१६ मई २०१४ को आम चुनावों के परिणाम घोषित होने के बाद २० मई को मोदी भारत के राष्ट्रपति प्रणब मुखर्जी से मिले। मुखर्जी ने मोदी को अगली सरकार बनाने के लिए आमंत्रित किया। भाजपा ने इस चुनाव में २८२ सीटें जीती हैं जबकि उनके गठबंधन राष्ट्रीय जनतांत्रिक गठबंधन ने कुल ३३६ लोक सभा सीटों पर जीत दर्ज की। यह १९८४ के चुनाव के बाद अब तक का सबसे अधिक बहुमत है जो किसी एक पार्टी अथवा दल को मिला हो। १९८४ में भारतीय राष्ट्रीय कांग्रेस विजयी रही थी। तब मोदी ने २६ मई २०१४ को शाम ०६:०० बजे शपथ ग्रहण करने की घोषणा की।
शपथ ग्रहण समारोह दिल्ली स्थित राष्ट्रपति भवन प्रांगण में हुआ। इससे पहले केवल पूर्व प्रधानमंत्री चन्द्रशेखर (१९९०, समाजवादी जनता पार्टी) और अटल बिहारी वाजपेयी (१९९६ और १९९८, भाजपा) ने शपथ ग्रहण की। दरबार हॉल एक अन्य सम्भावित स्थान था लेकिन इसकी दर्शक क्षमता ५०० तक सीमित होने के कारण अस्वीकृत कर दिया गया। भाजपा ने संकेत दिया कि समारोह खुले मैदान पर की जा सकती है। इससे पहले नरेन्द्र मोदी गुजरात के मुख्यमंत्री पद की शपथ भी खुले मैदान में ले चुके हैं।
अतिथि सूची में विभिन्न राज्यों और राजनीतिक पार्टियों के अध्यक्ष सहित सार्क देशों के राष्ट्राध्यक्षों को आमंत्रित किया गया है। अतः इस घटना को वृहत "प्रमुख राजनयिक घटना" के रूप में भी देखा जा रहा है।
सार्क देशों के प्रमुखों ने समारोह में भाग लिया।
श्रीलंका और पाकिस्तान ने भारतीय मछुवारों को रिहा किया। मोदी ने शपथ ग्रहण समारोह में आमंत्रित देशों के इस कदम का स्वागत किया।
इस समारोह में भारत के सभी राज्यों के मुख्यमंत्रियों को आमंत्रित किया गया था। इनमें से कर्नाटक के मुख्यमंत्री, सिद्धारमैया (कांग्रेस) और केरल के मुख्यमंत्री, उम्मन चांडी (कांग्रेस) ने भाग लेने से मना कर दिया। भाजपा और कांग्रेस के बाद सबसे अधिक सीटों पर विजय प्राप्त करने वाली तमिलनाडु की मुख्यमंत्री जयललिता ने समारोह में भाग न लेने का निर्णय लिया जबकि पश्चिम बंगाल के मुख्यमन्त्री ममता बनर्जी ने अपनी जगह मुकुल रॉय और अमित मित्रा को भेजने का निर्णय लिया।
मध्य प्रदेश के मुख्यमन्त्री, शिवराज सिंह चौहान (जो भाजपा के हैं) ने अपने पूर्ण मंत्रिमण्डल के साथ वायु-यान किराये पर लिया जिससे समारोह में उपस्थित होकर उसी रात्रि वापसी कर सकें।
अन्य आमंत्रित हस्तियों में अनुपम खेर, मधुर भंडारकर, विवेक ओबेरॉय, रजनीकान्त और अमिताभ बच्चन शामिल हैं।
वड़ोदरा के एक चाय विक्रेता किरण महिदा जिन्होंने मोदी की उम्मीदवारी प्रस्तावित की थी को भी समारोह में आमंत्रित किया गया। इनके अलावा मोदी की माँ हीराबेन और अन्य तीन भाई भी समारोह में उपस्थित रहेंगे।
इसके अतिरिक्त उद्योगजगत के लोग सपरिवार मुकेश अंबानी उनके भाई अनिल अंबानी, कुमार मंगलम बिड़ला और गौतम अदाणी भी समारोह में उपस्थित रहे।
स्वामित्व
स्वामित्व
स्वामित्व का अर्थ निजी संपत्ति का किसी व्यक्ति के नाम पर होना है।
चिमणाजी दामोदर
चिमणाजी दामोदर का उपनाम मोघे था। इनके पूर्वज खानदेश के रिंगण गाँव के जागीरदार थे। सन् १७०८ के लगभग चिमणाजी वहीं रहते थे। प्रथम पेशवा, श्री मोरोपंत पिंगले के नीचे वे काम करते थे। बाद में, ताराबाई के समय इन्होंने काफी उन्नति की। शाहू राजा जब औरंगजेब के कारावास से मुक्त हुए तो उन्होंने चिमणाजी को अपने यहाँ आने का बुलावा भेजा। उन्होंने आना स्वीकार किया। इसके बाद चिमणाजी का कुल महाराष्ट्र में प्रसिद्ध हो गया। पेशवा और दामोदर के कुटुंब में इतनी घनिष्ठता बढ़ी कि पेशवा चिमणाजी को 'चिरंजीव' लिखते थे। चिमणाजी शाहू से जाकर मिले लेकिन शाहू से इनकी अनबन हो गई। फलस्वरूप चिमणाजी संभाजी के पास कोल्हापुर चले गए। वहाँ कुछ दिनों तक प्रधान मंत्री के पद पर रहे। इसके अनंतर वे बड़े बाजीराव के पक्ष में जा मिले। जिबकेराव दाभाडे की ओर से डभोई की लड़ाई में वे स्वयं लड़े थे किंतु इस लड़ाई में वे हार गए अत: इनके लिये केवल तीन गाँवों की जागीर रखकर सब जागीरें पेशवाओं ने छी लीं। चिमणाजी के पास बहुत सी जागींरें थीं। उनको कोल्हापुर तथा निजाम की ओर से इनाम भी मिला था किंतु पेशवा के विपक्ष में लड़ने से सब नष्ट हो गया। सन् १७३१ के आसपास उनकी मृत्यु हुई।
रिचर्ड चैंसलर
रिचर्ड चैंसलर (Richard Chancellor ; जन्म ?- मृत्यु नवंबर १०, १५५६) महान अंग्रेज नाविक तथा अन्वेषक।  इन्होने ही सबसे पहले श्वेत सागर को पार किया और रूस से सम्बन्ध स्थापित किये।
इनका लालन-पालन सर फिलिप सिडनी के पिता के घर बड़े लाड़-प्यार के साथ हुआ था। महासागर तथा नौविद्या में बचपन से ही उन्हें बड़ी अभिरुचि थी। सन् १५५३ में सर ह्यूग विल्लोबी के नेतृत्व में भारत के मार्ग की जानकारी के लिए जो सामुद्रिक अभियान हुआ था उसमें चैंसलर को प्रधान नाविक होने तथा 'एडवर्ड बोना वेंचर' नामक जहाज का नेतृत्व करने का अवसर प्राप्त हुआ। मार्ग में लोफोटेन द्वीपसमूह के समीप तूफान में फँस जाने के कारण जहाज एक दूसरे से अलग हो गए। चैंसलर वार्डोएहूस (Vardoehuus) नामक पूर्व निर्धारित स्थान पर एक सप्ताह तक अन्य जहाजों की प्रतीक्षा करते रहे। तदनंतर वह श्वेत सागर (White sea) में एकाकी आगे बढ़े और वहाँ लंगर डालकर मास्को की यात्रा की। वहाँ उनका बड़ा आदर सत्कार हुआ और उन्होंने इंग्लैंड की ओर से एक व्यापारिक संधि की जिसके अनुसार अंग्रेजी जहाजों को व्यापार करने की सुविधा प्राप्त हुई। इंग्लैंड लौट कर उन्होंने अपनी रिपोर्ट दी जिसके आधार पर मस्कोवी कंपनी (Muscovy Company) का सृजन हुआ। १५५५ की ग्रीष्म ऋतु में वे अपने पुराने जहाज पर पुन: श्वेत सागर गए और मास्को की दूसरी यात्रा की। जुलाई, १५५६ में स्वेदश लौटते समय ऐबरडीनशिर से कुछ दूर ऐबर्डोर में तूफान में फँस जाने के कारण उनका जहाज नष्ट हो गया और १० नवम्बर १५५६ को उनका देहांत हो गया। उन्होंने रूस के के विषय में एक विवेचनात्मक निबंध भी लिखा।
प्रथम मोदी मंत्रिमण्डल
भारत का मंत्रिमण्डल भारत सरकार का सामूहिक निर्णय लेने वाली परिषद् होती है। इसमें प्रधानमंत्री और अन्य सभी कैबिनेट मंत्री शामिल होते हैं।
सभी मंत्री नई दिल्ली स्थित सम्बंधित केंद्रीय मंत्रालयों में बैठते हैं। भारत के संविधान के अनुसार सभी मंत्री आवश्यक रूप से सांसद होने चाहिए।
भारत में मंत्रियों की तीन श्रेणियाँ होती हैं:
यह सूची भारत सरकार के वर्तमान मंत्रियों की है:
नरेन्द्र मोदी
मैनुएल उरीबे
मैनुएल उरीबे गर्ज़ा (११ जून १९६५ – २६ मई २०१४) मैक्सिको के नागरिक थे। वो दर्ज इतिहास के सबसे अधिकत्तम अवस्था में मोटापे की बिमारी से ग्रस्थ व्यक्ति थे। उनका नाम सन् २००६ में उरीबे का वज़न ५६० किलो था जिसके साथ ही उनका नाम दुनिया के सबसे मोटे व्यक्ति के तौर पर गिनीज़ बुक ऑफ वर्ल्ड रिकार्ड्स में दर्ज़ हो गया।
उनका जन्म ११ जून १९६५ में मैक्सिको में हुआ। वो बचपन से ही गोलमटोल बालक थे। लेकिन किशोरावस्था में उनका वजन ११५ किलोग्राम से कम था। उनका मोटापा मुख्यतः १९८८ में अमेरिका यात्रा के बाद बढ़ गई। वहाँ पर उनकी अधिक भोजन करने की आदत बढ़ गई और इसी आदत से उनका भार अनियंत्रित रूप से बढ़ने लग गया। सन् १९९२ के बाद उनका वजन में विस्फारण आरम्भ हो गया और वर्ष २००२ में वो इस अवस्था में पहुँच गये कि बिस्तर से उठना उनके लिए मुश्किल हो गया। उसके बाद उन्होंने अपनी प्रेमिका क्लाउडिया सोलिस से २६ अक्टूबर २००८ में विवाह किया। उनकी विवाह में खुद चलकर जाने की इच्छा थी। इसके लिए उन्होंने अपना वजन लगभग २५० किलोग्राम कम भी किया लेकिन बिस्तर से उठ नहीं पाये। वर्ष २००६ में उन्होंने मेक्सिको के राष्ट्रीय टेलीविजन चैनल पर मदद की गुहार लगाई जिसने उन्हें राष्ट्रीय स्तर पर रूचि का विषय बना। इसके बाद वहाँ की सरकार ने उरीबे के लिए विभिन्न चिकित्सक नियुक्त किये और उनकी सहायता से उन्होंने २००८ तक अपना वजन इतना कम कर लिया कि वो दुनिया के सबसे भारी आदमी नहीं रहे।
उरीबे को विभिन्न शारीरिक समस्याओं के कारण २ मई २०१४ को अस्पताल में भर्ती करवाया गया। २६ मई ४८ वर्ष की आयु में उनका निधन हो गया। निधन का कारण सार्वजनिक नहीं किया गया।
पोम्बिया सफारी पार्क
पोम्बिया सफारी पार्क एक वन्यजीवों का पार्क है। यह चिड़ियाघर और मनोरंजन पार्क उत्तरी इटली के पिडमॉन्ट के पोम्बिया में स्थित है। इसको 1976 में बनाया गया। यह 400.000 वर्ग मीटर क्षेत्रफल में विस्तृत है।
जंगल जलेबी
जंगल जलेबी या गंगा जलेबी या किकर (राजस्थान) (वानस्पतिक नाम: "Pithecellobium ") एक सपुष्पी पादप है। यह मटर के प्रजाति का है। इसका फल सफ़ेद और पूर्णतः पक जाने पर लाल हो जाता है खाने में मीठा होता है। यह फल मूलतः मेक्सिको का है और दक्षिण पूर्व एशिया में बहुतायत से पाया जाता है. फिलिप्पीन में न केवल इसे कच्चा ही खाया जाता है बल्कि चौके में भी कई प्रकार के व्यजन बनाने में प्रयुक्त होता है. इस फल में प्रोटीन, वसा, कार्बोहैड्रेट, केल्शियम, फास्फोरस, लौह, थायामिन, रिबोफ्लेविन आदि तत्व भरपूर मात्र में पाए जाते हैं. इसके पेड की छाल के काढे से पेचिश का इलाज किया जाता है. त्वचा रोगों, मधुमेह और आँख के जलन में भी इसका इस्तेमाल होता है. पत्तियों का रस दर्द निवारक का काम भी करती है और यौन संचारित रोगों में भी कारगर है . इसके पेड की लकड़ी का उपयोग इमारती लकड़ी की तरह ही किया जा सकता है.पेड़ की लम्बाई मध्यम होती है. पर इसपे चढ़ना बहुत ही कठिन होता है.इसकी टहनियां काफी घनी होती है इसलिए जब भी आपको इसे खाने का इक्क्षा करे तो लग्गी लेकर जाना न भुलें क्योंकि यह अत्यंत कटिली होती है।.
वैद्य की शपथ
भारत में वैद्य १५वीं शताब्दी ईसापूर्व से एक शपथ लेते रहे हैं जिसमें मांसभक्षण न करना, मद्यपान न करना और मिलावट न करना सम्मिलित है। इसके अलावा वैद्य को शपथ लेनी होती थी कि वे रोगियों का अहित नहीं करेंगे और अपने जीवन का खतरा लेकर भी उनकी देखभाल करेंगे।
इस सम्बन्ध में चरकसंहिता में कुछ निर्देश और प्रतिज्ञाएँ दी गयीं हैं। चरक ने लिखा है कि विद्यार्थी को चाहिये कि स्नान-ध्यान करके अपने शरीर को पवित्र करे, यज्ञ द्वा देवताओं को प्रसन्न करे, फिर गुरु का आशीर्वाद लेकर यह प्रतिज्ञा करे- ("चरकसंहिता, विमानस्थान, अध्याय ८, अनुच्छेद १३")
चरकसंहिता में इन प्रतिज्ञाओं की सूची बहुत विस्तृत है, यह इस प्रकार है-
उक्त शपथ तथा हिपोक्रीत्ज़ की शपथ में समानता ध्यान देने योग्य है।
चरक विमान स्थान 8/13
हिपोक्रीत्ज़ की शपथ
हिपोक्रीत्ज़ की शपथ (Hippocratic Oath) ऐतिहासिक रूप से चिकित्सकों एवं चिकित्सा व्यसायियों द्वारा ली जाने वाली शपथ है। माना जाता है कि यह हिपोक्रीत्ज़ द्वारा लिखी गयी है। यह आयोनिक ग्रीक में लिखा गया है। इस शपथ का हिन्दी अनुवाद इस प्रकार है-
पद की शपथ
किसी व्यकि द्वारा किसी पद पर कार्य आरम्भ करने से पूर्व लिया जाने वाला शपथ पद की शपद (oath of office) कहलाता है। इस तरह की शपथ प्रायः सरकारी पद या धर्मिक पद ग्रहण करने से पूर्व ली जाती है किन्तु कभी-कभी अन्य संगठनों के पदाधिकारियों द्वारा भी ली जाती है।
गुडनाईट कीवी
द गुडनाईट कीवी लघु एनिमेशन फ़िल्म है। इस फ़िल्म को न्यूज़ीलैण्ड टेलीविज़न ने रात के प्रसारण में शामिल किया। "गुडनाईट कीवी" में २ पात्र प्रमुख हैं जिनमें प्रथम पात्र विशिष्ट व्यक्ति गुडनाईट कीवी (जिसे बाद में टीवी कीवी के नाम से भी जाना गया) है और उसके साथी को सामान्यतः "द कैट" के नाम से जाना जाता है। एनिमेशन १९७५ में टीवी2 (न्यूज़ीलैण्ड) द्वारा पेश किया गया जिसे बाद में १९७६ से १९८० तक साउथ पेसिफ़िक टेलीविज़न ने काम में लिया। १९८० से १९ अक्टूबर १९९४ तक इसे पुनः टीवी2 पर दिखाया गया।
सैम हार्वे (१९२२–२०१४) द्वारा प्रस्तुत इस फ़िल्म का संगीत बर्नी एलन ने और गैरी पॉट्स ने धुन दी।
चन्द्रप्रकाश जोशी (भाजपा राजनीतिज्ञ)
चन्द्रप्रकाश जोशी चित्तौड़गढ़ लोक सभा निर्वाचन क्षेत्र से १६वीं लोकसभा में भाजपा सांसद हैं।
राहुल कासवान
राहुल कासवान अथवा राहुल कस्वां चूरू लोक सभा निर्वाचन क्षेत्र से 17वीं लोकसभा में भाजपा सांसद हैं। 16वीं लोकसभा में भी चुरू क्षेत्र से सांसद रह चुके है वो पूर्व सांसद रामसिंह कस्वां और कमला कासवान के पुत्र हैं। उनके पिता चार बार सांसद रह चुके हैं।
रामचरण बोहरा
रामचरण बोहरा जयपुर लोक सभा निर्वाचन क्षेत्र से १६वीं लोकसभा में भाजपा सांसद हैं। राजस्थान के सभी लोकसभा क्षेत्रों में सोलहवीं लोकसभा में बोहरा सर्वाधिक मतों से विजयी हुये। उन्होंने अपने निकटतम प्रतिद्वन्द्वी को पांच लाख ३९ हजार ३४५ मतों से पराजित किया।
देवजी पटेल
देवजी पटेल एक भारतीय राजनीतिज्ञ, उद्यमी तथा वर्तमान भाजपा से लोकसभा सांसद है। वे प्रथम बार आम चुनाव, 2009 में जालौर सिरोही संसदीय क्षेत्र से सांसद निर्वाचित हुए। देवजी पटेल ने 2014 के भारतीय आम चुनाव में पूर्व केंद्रीय गृहमंत्री व जालौर लोकसभा क्षेत्र से 4 बार सांसद रहे बूटा सिंह को शिकस्त दी और लोस चुनाव 2019 में भी क्रमशः जीत दर्ज ।
देवजी 2009, 2014 एवं 2019 लोकसभा के तीनों चुनावों में लगातार विजयी हुए है।
देवजी भाई पटेल का जन्म २५ सितम्बर १९७६ को राजस्थान के जिले जालौर में जाजुसन सांचोर में हुआ। उनके पिता मानसिंगराम चौधरी तथा माता मीरा देवी है। वे पिछड़ा वर्ग की (कलबी) आँजणा जाति से ताल्लुक रखते है। उनका विवाह २८ अप्रैल १९९९ को इंद्रा देवी से हुआ।। जिससे उनके १ पुत्र और एक पुत्री हैं।
गजेन्द्र सिंह शेखावत
गजेन्द्र सिंह शेखावत एक भारतीय राजनीतिज्ञ तथा वर्तमान में केन्द्रीय जल शक्ति मंत्री, भारत सरकार हैं। वे जोधपुर लोकसभा से सांसद हैं।वे भारतीय जनता पार्टी के राजनेता हैं।
संतोष अहलावत
संतोष अहलावत झुंझुनू लोक सभा निर्वाचन क्षेत्र से 16 वीं लोकसभा में भाजपा सांसद हैं। वो इससे पहले सूरजगढ़ विधानसभा क्षेत्र से 2013 में विधायक रह चुकी हैं। वो वर्ष 2000 में बुहाना से प्रधान चुनी गई और 2005 में जिला परिषद् सदस्य चुनी गईं। वर्ष 2004 के चुनाव में उन्होंने झुंझुनू से ही लोकसभा चुनाव लड़ा था लेकिन उनकी पराजय हुई। झुंझुनू से वो भारतीय जनता पार्टी की प्रथम सांसद हैं। राजस्थान से सोहलवी लोक सभा में वो एकमात्र महिला सांसद हैं
सुखबीर सिंह जौनपुरिया
सुखबीर सिंह जौनपुरिया टोंक-सवाई माधोपुर लोक सभा निर्वाचन क्षेत्र से १६वीं लोकसभा में भाजपा सांसद हैं। 17वी लोकसभा में भी सुखबीर सिंह इसी क्षेत्र से पुनः निर्वाचित हुए। आप गुर्जर समुदाय से हैं ।